75. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 14912/1367 της 14/20 Οκτ. 1964 (ΦΕΚ Β΄ 458) Περί παροχής εντόκου πιστώσεως εις ενσήμους ταινίας φορολογίας καπνού εις τας καπνοβιομηχανίας. Έχοντες υπ’ όψιν τας διατάξεις του άρθρ. 13 του Ν.Δ. 4373/6.10.1964 «περί διαρρυθμίσεως του φόρου καταναλώσεως καπνού και άλλων τινών διατάξεων», δημοσιευθέντος δια του υπ’ αριθ. 170/ 7.10. 1964 ΦΕΚ (τ.Α΄.), αποφασίζομεν: Άρθρ.1.-1.Από 17 Οκτ. 1964 ο ισχύων φόρος καταναλώσεως επί των υπό των εγχωρίων καπνοβιομηχανιών παραγομένων καπνικών προϊόντων εν γένει, βεβαιούμενος κατά τας ισχυούσας διατάξεις δύναται, τηρουμένης της κατά τα άρθρ. 2 έως 5 της υπ’ αριθ. Κ.15965/22.7.55 αποφάσεως ημών, (δημοσιευθείσης δια του υπ’ αριθ. 138/22.7.1955 ΦΕΚ τ.Β΄.) ως συνεπληρώθη δια της υπ’ αριθ. Κ.18399/ 26.8.55 ομοίας (δημοσιευθείσης δια του υπ’ αριθ. 168/15.9.55 ΦΕΚ τ.Β΄.) καθοριζομένης διαδικασίας εν συνδυασμώ προς τας διατάξεις της παρ. 6 της δια του άρθρ. 2 του Ν.Δ. 3921/58 κυρωθείσης υπ’ αριθ. 1234/1955 πράξεως του Υπουργικού Συμβουλίου και να καταβάλληται εντόκως προς 2% ετησίως μετά πάροδον 20 εργασίμων ημερών από της κατά τα ανωτέρω βεβαιώσεως, τροποποιουμένου αναλόγως του ως άνω άρθρ. 3 αυτής. 2.Εις την κατά την προηγουμένην παράγραφον χορηγουμένην εις τας καπνοβιομηχανίας πίστωσιν συμψηφίζονται και αι δια των υπ’ αριθ. Π. 6166/27.3.64, Π.10812/16.6.64 και Π.14585/ 17.8. 64, αποφάσεων ημών χορηγηθείσαι πιστώσεις εις ενσήμους ταινίας κατά τα ειδικώτερον δια του άρθρ. 2 της παρούσης καθοριζόμενα. Άρθρ.2.-1.Τα δυνάμει των υπ’ αριθ. Π.6166/ 27.3.64, Π.10812/16.6.64 και Π.14585/17.8.64 αποφάσεων ημών αντικατασταθέντα και ήδη οφειλόμενα γραμμάτια τα φέροντα χρονολογίαν λήξεως από 31.10.1964 και εφεξής, θ’ αντικατασταθώσιν ανά δύο κατά σειράν λήξεως, δι’ ετέρων τοιούτων λήξεως από 17.10.64 και εφεξής. Εάν ο συνολικός αριθμός των ως άνω αντικατασταθέντων και οφειλομένων γραμματίων τυγχάνη περιττός, το φέρον την απωτάτην χρονολογίαν λήξως γραμμάτιον, το αντιπροσωπεύον το ήμισυ της αξίας του κατά τα ως άνω αντικατασταθέντος γραμματίου θ’ αντικατασταθή δι’ ενός γραμματίου. 2.Ο τόκος των κατά την προηγουμένην παράγραφον αντικαθιστωμένων γραμματίων υπολογίζεται προς πέντε μεν τοις εκατόν (5%) επί του βασικού κεφαλαίου αυτών δια το από της εκδόσεως αυτών μέχρι και της 16 Οκτ. 1964 χρονικόν διάστημα, προς δύο δε τοις εκατόν (2%) δια το από της 17 ιδίου μηνός και εφεξής διάστημα. Άρθρ.3.-1.Τα κατ’ εφαρμογήν της υπ’ αριθ. 1234/55 Π.Υ .Σ. και της υπ’ αριθ. Κ.15965/22.7. 1955 αποφάσεως ημών εκδοθέντα και ήδη οφειλόμενα γραμμάτια αντιπροσωπεύοντα πίστωσιν εις ενσήμους ταινίας φορολογίας καπνού 10 εργασίμων ημερών και φέροντα χρονολογίαν λήξεως από 17 Οκτ. 1964 και εφεξής θ’ αντικατασταθώσι δι’ ισαρίθμων γραμματίων λήξεως μετά δέκα εισέτι, από της λήξεώς των εργασίμους ημέρας. 2.Και ο τόκος των γραμματίων τούτων θα υπολογισθή κατά τον εν παρ. 2 του άρθρ. 2 της παρούσης οριζόμενον τρόπον. Άρθρ.4.-Αι καπνοβιομηχανίαι εις τας οποίας χορηγείται κατά τας διατάξεις της παρούσης πίστωσις εις ταινίας φορολογίας καπνού καλυπτούσας φόρον καταναλώσεως 20 εργασίμων ημερών υποχρεούνται όπως παρέχωσιν εις τους πρατηριούχους και αντιπροσώπους αυτών υπό τους αυτούς όρους, πίστωσιν ίσην προς το εν δέκατον της χορηγουμένης αυταίς πιστώσεως. Άρθρ.5.-1.Αι διατάξεις της παρούσης αποφάσεως δεν ισχύουν δια την καπνοβιομηχανίαν Ρόδου δοθέντος ότι αύτη εξεδόθη βάσει του άρθρ. 12 του Ν.Δ. 4373/64, ούτινος αι διατάξεις δεν έχουσιν εφαρμογήν δια τα εν Δωδεκανήσω παραγόμενα καπνικά προϊόντα. 